Diari Oficial de la Generalitat Valenciana


Sumari del DOGV 2325, del 08-08-1994 (1994/832166)

DECRET 123/1994, de 5 de juliol, del Govern Valencià, pel qual accepta el dret real de vol constituit durant quaranta anys pels senyors Damaso Gonzalvo Folch i Juan Francisco de la Figuera Bengoechea, sobre la finca de la seua propietat situada en els termes municipals de Tírig i Catí (Castelló), denominada Mas del Groch.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/05/123/dof/vci/html**

### Dades del document

Número de DOGV
:   2325

Data del DOGV
:   08-08-1994

Secció del DOGV
:   DISPOSICIONS GENERALS

Número del document
:   1994/832166


Data del document
:   05-07-1994

Organisme emissor
:   Conselleria d'Economia i Hisenda

Tipus de document
:   Decret

DECRET 123/1994, de 5 de juliol, del Govern Valencià, pel qual accepta el dret real de vol constituït durant quaranta anys pels senyors Dámaso Gonzalvo Folch i Juan Francisco de la Figuera Bengoechea, sobre la finca de la seua propietat situada en els termes municipals de Tírig i Catí (Castelló), denominada Mas del Groch. [94/5435]  
Per tal de repoblar i aprofitar la forest denominada Mas del Groch de 9 hectàrees de superfície a Catí i 80 hectàrees, 82 àrees i 34 centiàrees de superfície a Tírig, els propietaris d'aquest, Srs. Dámaso Gonzalvo Folch i Juan Francisco de la Figuera Bengoechea, i la Conselleria de Medi Ambient aprovaren, amb data 15 de gener de 1993, les corresponents bases del Consorci tal com assenyala l'article 288 del Reglament de Forests de l'Estat.  
Segons que disposa la base tercera del Consorci, es constitueix sobre la finca Mas del Groch, a favor de la Conselleria de Medi Ambient de la Generalitat Valenciana, un dret real sobre l'arbrat que faculta la Generalitat Valenciana per a posseir durant quaranta anys l'assenyalada finca rústica, repoblar-la i aprofitar-ne l'arbrat, reservant al propietaris, senyors Dámaso Gonzalvo Folch i Juan Francisco de la Figuera Bengoechea, el setanta-cinc per cent dels beneficis líquids de l'aprofitament indicat.  
A petició de la Conselleria de Medi Ambient s'iniciaren els tràmits legals oportuns per a l'aprovació de les bases del consorci i l'acceptació del dret real sobre l'arbrat establert en la base tercera.  
Vist el que disposen els articles 42 de la Llei de Forests i 287 i següents del seu reglament, i l'article 30.3 del Reglament Hipotecari.  
Vist que d'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació del dret real sobre l'arbrat esmentat.  
A proposta del conseller d'Economia i Hisenda i amb la deliberació prèvia del Govern Valencià en la reunió del dia 5 de juliol de 1994.  
DECRETE:  
Article primer  
Acceptar, amb els condicionaments establerts per les bases del consorci aprovades, amb data 15 de gener de 1993, per la Conselleria de Medi Ambient, que consten com a annex d'aquest Decret, el dret real sobre l'arbrat constituït durant quaranta anys pels senyors Dámaso Gonzalvo Folch i Juan Francisco de la Figuera Bengoechea sobre la finca Mas del Groc dels termes municipals de Tírig i Catí, que confronta: pel nord, hereus de Joaquín Vaquer; pel sud, carrerada; per l'est, Francisco Roca Querol i Vicente Prat, i oest, Vicente Montañés i Manuel Segarra.  
Aquesta finca consta inscrita en el Registre de la Propietat d'Albocácer, al tom 113, llibre 8 de Catí, foli 204, finca 1.825 i tom 127, llibre 6 de Tírig, foli 39, finca 1.231.  
Article segon  
D'acord amb el que disposa l'article 29 del Reglament de Forests de l'Estat i 30.3 del Reglament Hipotecari, que s'inscriga el dret real sobre l'arbrat assenyalat a favor de la Generalitat Valenciana.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 5 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ  
ANNEX  
Bases del consorci entre la Conselleria de Medi Ambient i el senyors Damaso Gonzalvo Folch i Juan Francisco de la Figuera Bengoechea   
Aquest consorci s'estableix a l'empara del que preveu l'article 42 de la Llei de Forests de 8 de juny de 1957 i els corresponents del 287 al 295 del seu reglament, de 22 de febrer de 1962. Es regirà per les bases que a continuació es consignen:  
Primera   
El consorci té per objecte la repoblació forestal dels terrenys aportats al consorci i que es descriuen en la base segona, la conservació i la millora de les masses que es creen i el seu aprofitament.  
   
Segona  
Els terrenys a què afecta aquest consorci són propietat dels senyors Dámaso Gonzalvo Folch i Juan Francisco de la Figuera Bengoechea i corresponen a la descripció següent:  
Finca denominada Mas del Groch, situada en els termes municipals de Tírig i Catí (Castelló), amb una extensió de 9 Ha a Catí i 80 Ha 82 a 34 ca a Tírig (segons plànol 12,80 HA a Catí i 79,90 Ha a Tírig), que confronta: pel nord, hereus de Joaquín Vaquer; pel sud, carrerada; per l'est, Francisco Roca Querol i Vicente Prat, i per l'oest, Vicente Montañés i Manuel Segarra.  
Aquesta finca és propietat dels senyors Dámaso Gonzalvo Folch i Juan Francisco de la Figuera Bengoechea, consta inscrita en el Registre de la Propietat d'Albocácer, al tom 113, llibre 8 de Catí, foli 204, finca 1.825 i tom 127, llibre 6 de Tírig, foli 39, finca 1.231.  
   
Tercera  
No s'alterarà la propietat dels terrenys aportats al consorci, llevat la venda que es pogués fer a la Conselleria de Medi Ambient o a tercers, prèvia autorització i en els condicions que aquesta determine. El dret sobre l'arbrat que es cree a conseqüència del consorci constituirà un dret real de la Conselleria de Medi Ambient. Els terrenys del consorci pasaran a disposició de la Conselleria de Medi Ambient de la Generalitat Valenciana, per a l'execució dels fins del consorci, des del moment en què siga formalitzat.  
 Quarta  
La propietat del sòl aporta al consorci els terrenys descrits en la base segona.  
La Conselleria de Medi Ambient aporta al consorci, en concepte de bestreta, les quantitats necessàries per a cobrir les atencions següents:  
a) Despeses de repoblació, conservació i millora i les obres auxiliars dins de la zona de consorci.  
b) Despeses de direcció tècnica i administratives, xifrades en el 7,85 per cent d'a).  
c) Despeses de guarderia forestal.  
   
Cinquena  
Les propostes o els projectes necessaris per al desenvolupament de les finalitats consignades seran formulades pel servei provincial corresponent, que així mateix serà el que els execute o dirigesca una vegada que siguen aprovats pel conseller de Medi Ambient.  
Sisena  
El servei provincial encarregat del consorci trametrà al propietari del sòl, dins del primer semestre de cada any, una memòria resum de la labor realitzada en l'any anterior.  
Setena  
Dels beneficis líquids en cada aprofitament de l'arbrat creat en virtut del consorci, la Conselleria de Medi Ambient cedirà a la propietat del sòl el 75 per cent.  
Els beneficis dels restants aprofitaments correspondran íntegrament a la propietat del sòl, que els realitzarà en les condicions que fixes la Conselleria de Medi Ambient subordinant sempre la localització, l'època i la quantia a les necessitats de la repoblació i conservació de l'arbrat.  
Vuitena  
Aquest consorci, per al seu ple funcionament i eficàcia a tots els efectes com a títol autèntic, haurà de ser aprovat per ambdues parts, i en servirà de constància la firma de l'actual propietari dels terrenys aportats al consorci i la pertinent diligència d'aprovació de la Conselleria de Medi Ambient.  
Novena  
La duració d'aquest consorci serà per un període de quaranta anys. Una vegada transcorregut aquest període, es farà una liquidació del que puga correspondre a la Conselleria de Medi Ambient per la seua participació en l'arbrat existent. Per a això, es farà una valoració d'existències a la qual s'aplicarà el percentatge reservat a la Conselleria de Medi Ambient segons la base setena. Si la quantitat que per aquest concepte ha de percebre la Conselleria de Medi Ambient, sumada als ingressos que haja tingut durant el termini de vigència del consorci, no cobreix les despeses realitzades en virtut dels conceptes consignats en la base quarta, es prorrogarà el consorci automàticament fins que tal rescabalament tinga lloc, i també es podrà cancel.lar si l'altra part paga a la Conselleria de Medi Ambient el saldo creditor resultant.  
En tot cas i per mutu acord entre ambdues parts, en qualsevol moment podrà substituir-se aquest consorci per un altre, en el qual es xifraran els nous percentatges de participació tenint en compte els drets dels contractants i la seua contribució a les futures despeses.  
En acabar el consorci, i una vegada s'hagen fet efectius els resultats de la liquidació practicada, la totalitat de l'arbrat existent revertirà al titular de la propietat del sòl.  
Deu  
A la sol.licitud de l'altra part contractant i sempre que, a judici de la Conselleria de Medi Ambient, hi concórreguen circumstàncies especials que ho justifiquen, aquest podrà accedir a la cancel.lació anticipada del consorci, prèvia la percepció de la indemnització que li corresponga com a conseqüència de la liquidació que es practique a l'efecte. Amb aquesta finalitat, en primer lloc es valorarà potencialment l'arbrat existent i a aquest efecte funcionarà el capital de l'arbrat a interés compost del 4 per cent.  
Aplicant al resultat d'aquesta valoració els percentatges que corresponen a la Conselleria de Medi Ambient segons la base setena, s'obtindrà la indemnització que el titular del sòl ha de satisfer, en el ben entés que, si l'import resulta inferior al que representa l'aportació anticipada de la Conselleria de Medi Ambient al consorci, serà aquest últim el que prevalga com a valor de la indemnització  
A aquest efecte, l'import d'aquesta aportació anticipada es calcularà de la manera següent:  
1r. Suma de totes les quantitats anticipades per la Conselleria de Medi Ambient que es consignen en la base quarta, incrementada en el 4 per cent d'interés simple anual sobre les corresponents al concepte a) (despeses de repoblació, conservació i millora i obres auxiliars).  
2n. De la suma anterior es descomptarà l'import sense interés dels ingressos percebuts per la Conselleria de Medi Ambient.  
Onze  
Totes les millores realitzades en la forest, tals com camins, construccions, etc. seran a benefici del titular del sòl en extingir-se el consorci. No obstant això, els camins seran gravats amb una servitud d'ús a favor de la Conselleria de Medi Ambient.  
   
Dotze  
El consorci tindrà caràcter administratiu i totes les qüestions que hi sorgesquen sobre el compliment, la rescissió, l'execució i la interpretació, seran resoltes pel conseller de Medi Ambient.


Còpia Permalink ELI